### 19.    Beslutning om frigivelse af anlægsbevilling vedrørende etablering af overdækket fællesareal på Rørmosecentret i Gørlev

**Åbent**

Sagsnr.: 326-2017-15431       J.nr.: 02.00.00           Dokumentnr.:
326-2017-114455

**Sagstype**

Beslutning.

**Resume og sagens baggrund**

På investeringsoversigten for 2017 er der afsat et
rådighedsbeløb på i alt 3,724 mio. kr. til etablering af et overdækket
fællesareal på Rørmosecentret i Gørlev. Der søges om frigivelse af det samlede
rådighedsbeløb på 3,724 mio. kr. til overdækningen.

**Indstillinger**

Direktøren indstiller, at der finansieret af det afsatte
rådighedsbeløb gives en anlægsbevilling på i alt 3,724 mio. kr. til etablering
af et overdækket fællesareal på Rørmosecentret i Gørlev.

**Behandling**

Ældre- og sundhedsudvalget, Økonomiudvalget,
Kommunalbestyrelsen.

**Sagsfremstilling**

Med henblik på at etablere et fælles opholdsareal for
beboerne på Rørmosecentret er der afsat et rådighedsbeløb på i alt 3,724 mio.
kr. til etablering af en overdækning mellem centrets tre længer.

Der er udarbejdet et skitseprojekt vedrørende ombygningen,
og på den baggrund er overslaget på 3,724 mio. kr. fremkommet.

Det er tanken, at de eksisterende svalegange og udhuse
fjernes, og at der etableres et tag mellem de tre længer. Herudover etableres
der for at lukke rummet et nyt facade- og indgangsparti mod nord.

Efter frigivelsen af rådighedsbeløbet skal der gennemføres
detailprojektering, og projektet skal udbydes.

Selve ombygningen forventes at kunne igangsættes ultimo
2017.

**Økonomiske konsekvenser**

Der er afsat et rådighedsbeløb på 3,724 mio. kr. i 2017 til etablering
af et overdækket fællesareal på Rørmosecentret i Gørlev. Økonomichefen bemærker,
at restrådighedsbeløbet herefter udgør 0 kr.

Der forventes en afledt drift på cirka 48.000 kr. årligt til
indvendig og udvendig vedligeholdelse samt forbrug.

**Ældre- og Sundhedsudvalgets
møde den 3. april 2017:**

Anbefales.

**Økonomiudvalgets møde den 19.
april 2017:**

Anbefales.

**Bilag**

|  |  |
| --- | --- |
| Bilag 1 - Projektbeskrivelse og prisoverslag | 326-2017-114443 |
| Bilag 2 - Skitseforslag vedrørende overdækning | 326-2017-114454 |